CELEX: 32015D0569
Language: el
Date: 2015-04-07 00:00:00
Title: Εκτελεστική απόφαση (ΕΕ) 2015/569 της Επιτροπής, της 7ης Απριλίου 2015 , για την τροποποίηση των παραρτημάτων της εκτελεστικής απόφασης 2011/630/ΕΕ όσον αφορά την ισοδυναμία του καθεστώτος των επισήμως απαλλαγμένων από τη φυματίωση αγελών βοοειδών στα κράτη μέλη και στη Νέα Ζηλανδία, καθώς και τις πληροφορίες στο υπόδειγμα υγειονομικού πιστοποιητικού σχετικά με την ποσότητα σπέρματος [κοινοποιηθείσα υπό τον αριθμό C(2015) 2187]  Κείμενο που παρουσιάζει ενδιαφέρον για τον ΕΟΧ

9.4.2015   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 93/72
            
         ΕΚΤΕΛΕΣΤΙΚΉ ΑΠΌΦΑΣΗ (ΕΕ) 2015/569 ΤΗΣ ΕΠΙΤΡΟΠΉΣ
   της 7ης Απριλίου 2015
   για την τροποποίηση των παραρτημάτων της εκτελεστικής απόφασης 2011/630/ΕΕ όσον αφορά την ισοδυναμία του καθεστώτος των επισήμως απαλλαγμένων από τη φυματίωση αγελών βοοειδών στα κράτη μέλη και στη Νέα Ζηλανδία, καθώς και τις πληροφορίες στο υπόδειγμα υγειονομικού πιστοποιητικού σχετικά με την ποσότητα σπέρματος
   
      
         [κοινοποιηθείσα υπό τον αριθμό C(2015) 2187]
      
   
   (Κείμενο που παρουσιάζει ενδιαφέρον για τον ΕΟΧ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη την οδηγία 88/407/ΕΟΚ του Συμβουλίου, της 14ης Ιουνίου 1988, για τον καθορισμό των απαιτήσεων υγειονομικού ελέγχου που ισχύουν στις ενδοκοινοτικές συναλλαγές και στις εισαγωγές σπέρματος βοοειδών (1), και ιδίως το άρθρο 8 παράγραφος 1, το άρθρο 10 παράγραφος 2 πρώτο εδάφιο, το άρθρο 10 παράγραφος 3 και το άρθρο 11 παράγραφος 2,
   Εκτιμώντας τα ακόλουθα:
   
               (1)
            
            
               Το παράρτημα I της εκτελεστικής απόφασης 2011/630/ΕΕ της Επιτροπής (2) καθορίζει έναν κατάλογο τρίτων χωρών ή τμημάτων τους εκ των οποίων τα κράτη μέλη επιτρέπουν εισαγωγές σπέρματος κατοικίδιων βοοειδών («σπέρμα»). Η Νέα Ζηλανδία περιλαμβάνεται στον εν λόγω κατάλογο. Επιπλέον, στο παράρτημα II μέρος 1 τμήμα Α της εκτελεστικής απόφασης καθορίζεται το υπόδειγμα υγειονομικού πιστοποιητικού για τις εισαγωγές σπέρματος προς την Ένωση και τις διαμετακομίσεις σπέρματος μέσω της Ένωσης, το οποίο αποστέλλεται από το κέντρο συλλογής σπέρματος, στο οποίο έγινε η συλλογή του σπέρματος.
            
         
               (2)
            
            
               Η οδηγία 64/432/ΕΟΚ του Συμβουλίου (3) προβλέπει κανόνες για το ενδοενωσιακό εμπόριο βοοειδών καθώς και προγράμματα επιτήρησης και εκρίζωσης ορισμένων νόσων που πλήττουν τα ζώα αυτά, στις οποίες περιλαμβάνεται η φυματίωση. Η Νέα Ζηλανδία ζήτησε να αναγνωριστεί το πρόγραμμά της για την καταπολέμηση της φυματίωσης των βοοειδών ως ισοδύναμο με τα προγράμματα επιτήρησης και εκρίζωσης της φυματίωσης των βοοειδών που εφαρμόζονται από τα κράτη μέλη σύμφωνα με τους όρους που ορίζονται στο παράρτημα Α.Ι της οδηγία 64/432/ΕΟΚ. Οι πληροφορίες που παρέχονται από τη Νέα Ζηλανδία σχετικά με το πρόγραμμά της για την καταπολέμηση της φυματίωσης των βοοειδών αποδεικνύουν ότι το καθεστώς όσον αφορά τη φυματίωση των βοοειδών μιας αγέλης βοοειδών που ταξινομείται ως «C2», στο πλαίσιο της εθνικής στρατηγικής διαχείρισης των επιβλαβών οργανισμών για τη φυματίωση των βοοειδών της Νέας Ζηλανδίας, είναι ισοδύναμο με το καθεστώς της φυματίωσης των βοοειδών μιας αγέλης βοοειδών που αναγνωρίζεται σε ένα κράτος μέλος ότι είναι «επισήμως απαλλαγμένη από τη φυματίωση αγέλη βοοειδών» σύμφωνα με τους όρους που καθορίζονται στο παράρτημα Α.Ι της οδηγίας 64/432/ΕΟΚ.
            
         
               (3)
            
            
               Συνεπώς, ο κατάλογος των τρίτων χωρών ή τμημάτων τους εκ των οποίων τα κράτη μέλη επιτρέπουν εισαγωγές σπέρματος, που ορίζεται στο παράρτημα I, και το υπόδειγμα υγειονομικού πιστοποιητικού ζώων που ορίζεται στο τμήμα Α του μέρους 1 του παραρτήματος II της εκτελεστικής απόφαση 2011/630/ΕΕ, θα πρέπει να τροποποιηθούν ώστε να ληφθούν υπόψη οι ειδικοί όροι υπό τους οποίους η Ένωση αναγνωρίζει την ισοδυναμία της ταξινόμησης των αγελών βοοειδών ως «C2» στο πλαίσιο του προγράμματος για την καταπολέμηση της φυματίωσης των βοοειδών που εφαρμόζεται στη Νέα Ζηλανδία, με τους όρους που προβλέπονται στο παράρτημα Α.Ι της οδηγίας 64/432/ΕΟΚ για αγέλη βοοειδών σε κράτος μέλος που αναγνωρίζεται ως «επισήμως απαλλαγμένη από τη φυματίωση αγέλη βοοειδών».
            
         
               (4)
            
            
               Για να μειωθεί περαιτέρω η διοικητική επιβάρυνση για τον κτηνίατρο του κέντρου και για τον επίσημο κτηνίατρο, είναι σκόπιμο να αφαιρεθούν πληροφορίες σχετικά με τη συνολική ποσότητα των σωληναρίων σπέρματος στην αποστολή από το σημείο I.28. του υποδείγματος υγειονομικού πιστοποιητικού που περιλαμβάνεται στο τμήμα Α του μέρους 1 του παραρτήματος II της εκτελεστικής απόφασης 2011/630/ΕΕ, επειδή οι πληροφορίες αυτές αναφέρονται ήδη στο σημείο I.20. του υποδείγματος υγειονομικού πιστοποιητικού.
            
         
               (5)
            
            
               Επιπλέον, είναι αναγκαίο να προστεθεί στον πίνακα στο σημείο I.28. του υποδείγματος υγειονομικού πιστοποιητικού που περιλαμβάνεται στο τμήμα Α του μέρους 1 του παραρτήματος II της εκτελεστικής απόφασης 2011/630/ΕΕ μια στήλη, όπου μπορούν να προσδιορίζονται πληροφορίες όσον αφορά την ποσότητα των σωληναρίων σπέρματος που συλλέγεται σε συγκεκριμένη ημερομηνία από ταυτοποιημένο σπερματοδότη ταύρο ο οποίος πληροί συγκεκριμένες προϋποθέσεις όσον αφορά τον καταρροϊκό πυρετό του προβάτου και την επιζωοτική αιμορραγική νόσο.
            
         
               (6)
            
            
               Συνεπώς, τα παραρτήματα I και II της εκτελεστικής απόφασης 2011/630/ΕΕ θα πρέπει να τροποποιηθούν αναλόγως.
            
         
               (7)
            
            
               Για να αποφευχθεί τυχόν διαταραχή στις εισαγωγές στην Ένωση παρτίδων σπέρματος κατοικίδιων βοοειδών, θα πρέπει να επιτραπεί η χρήση, κατά τη διάρκεια μεταβατικής περιόδου και υπό ορισμένες προϋποθέσεις, των υγειονομικών πιστοποιητικών που έχουν εκδοθεί σύμφωνα με το τμήμα Α του μέρους 1 του παραρτήματος II της εκτελεστικής απόφασης 2011/630/ΕΕ με τη μορφή που είχαν πριν από την έναρξη ισχύος της παρούσας απόφασης.
            
         
               (8)
            
            
               Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής φυτών, ζώων, τροφίμων και ζωοτροφών,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Τα παραρτήματα της εκτελεστικής απόφασης 2011/630/ΕΕ τροποποιούνται σύμφωνα με το παράρτημα της παρούσας απόφασης.
   Άρθρο 2
   Για μεταβατική περίοδο έως τις 30 Ιουνίου 2015, μπορούν να εξακολουθήσουν να εισάγονται στην Ένωση αποστολές σπέρματος κατοικίδιων βοοειδών που συνοδεύονται από τα κατάλληλα κτηνιατρικά πιστοποιητικά που έχουν εκδοθεί το αργότερο έως την 1η Ιουνίου 2015 σύμφωνα με το υπόδειγμα υγειονομικού πιστοποιητικού που καθορίζεται στο τμήμα Α του μέρους 1 του παραρτήματος II της εκτελεστικής απόφασης 2011/630/ΕΕ, με τη μορφή που είχε πριν από την έναρξη ισχύος της παρούσας απόφασης.
   Άρθρο 3
   Η παρούσα απόφαση απευθύνεται στα κράτη μέλη.
   
      Βρυξέλλες, 7 Απριλίου 2015.
      
         
            Για την Επιτροπή
         
         Vytenis ANDRIUKAITIS
         
            Μέλος της Επιτροπής
         
      
   
   
      (1)  ΕΕ L 194 της 22.7.1988, σ. 10.
   
      (2)  Εκτελεστική απόφαση 2011/630/ΕΕ της Επιτροπής, της 20ής Σεπτεμβρίου 2011, σχετικά με τις εισαγωγές σπέρματος βοοειδών στην Ένωση (ΕΕ L 247 της 24.9.2011, σ. 32).
   
      (3)  Οδηγία 64/432/ΕΟΚ του Συμβουλίου, της 26ης Ιουνίου 1964, περί προβλημάτων υγειονομικού ελέγχου στον τομέα των ενδοκοινοτικών συναλλαγών βοοειδών και χοιροειδών (ΕΕ 121 της 29.7.1964, σ. 1977/64).
   
      ΠΑΡΑΡΤΗΜΑ
      Τα παραρτήματα της εκτελεστικής απόφασης 2011/630/ΕΕ τροποποιούνται ως εξής:
      
                  1)
               
               
                  Το παράρτημα I αντικαθίσταται ως εξής:
                  
                     «ΠΑΡΑΡΤΗΜΑ I
                     
                        Κατάλογος τρίτων χωρών ή τμημάτων τους εκ των οποίων τα κράτη μέλη επιτρέπουν εισαγωγές σπέρματος κατοικίδιων βοοειδών
                     
                     
                                 Κωδικός ISO
                              
                              
                                 Ονομασία της τρίτης χώρας
                              
                              
                                 Παρατηρήσεις
                              
                           
                                 Περιγραφή περιοχής
                                 (εφόσον κρίνεται σκόπιμο)
                              
                              
                                 Συμπληρωματικές εγγυήσεις
                              
                           
                                 AU
                              
                              
                                 Αυστραλία
                              
                              
                                  
                              
                              
                                 Οι συμπληρωματικές εγγυήσεις σχετικά με τις δοκιμές που καθορίζονται στα σημεία II.5.4.1 και/ή II.5.4.2 του υποδείγματος υγειονομικού πιστοποιητικού στο παράρτημα II μέρος 1 τμήμα Α είναι υποχρεωτικές.
                              
                           
                                 CA
                              
                              
                                 Καναδάς (1)
                                 
                              
                              
                                 Περιοχή όπως περιγράφεται στο παράρτημα I μέρος 1 CA-1 του κανονισμού (ΕΕ) αριθ. 206/2010.
                              
                              
                                  
                              
                           
                                 CH
                              
                              
                                 Ελβετία (2)
                                 
                              
                              
                                  
                              
                              
                                  
                              
                           
                                 CL
                              
                              
                                 Χιλή
                              
                              
                                  
                              
                              
                                  
                              
                           
                                 GL
                              
                              
                                 Γροιλανδία
                              
                              
                                  
                              
                              
                                  
                              
                           
                                 IS
                              
                              
                                 Ισλανδία
                              
                              
                                  
                              
                              
                                  
                              
                           
                                 NZ
                              
                              
                                 Νέα Ζηλανδία (3)
                                 
                              
                              
                                  
                              
                              
                                  
                              
                           
                                 PM
                              
                              
                                 Σαιν Πιερ και Μικελόν
                              
                              
                                  
                              
                              
                                  
                              
                           
                                 US
                              
                              
                                 Ηνωμένες Πολιτείες
                              
                              
                                  
                              
                              
                                 Οι συμπληρωματικές εγγυήσεις σχετικά με τις δοκιμές που καθορίζονται στα σημεία II.5.4.1 και/ή II.5.4.2 του υποδείγματος υγειονομικού πιστοποιητικού στο παράρτημα II μέρος 1 τμήμα Α είναι υποχρεωτικές.
                              
                           
               
            
                  2)
               
               
                  Στο μέρος 1 του παραρτήματος II, το τμήμα Α αντικαθίσταται ως εξής:
                  «ΤΜΗΜΑ A
                  
                     Υπόδειγμα 1 — Υγειονομικό πιστοποιητικό που εφαρμόζεται για τις εισαγωγές στην Ένωση και τις διαμετακομίσεις μέσω της Ένωσης σπέρματος κατοικίδιων βοοειδών που συλλέχθηκε, υποβλήθηκε σε επεξεργασία και αποθηκεύτηκε σύμφωνα με την οδηγία 88/407/ΕΟΚ του Συμβουλίου και που απεστάλη από κέντρο συλλογής σπέρματος, στο οποίο έγινε η συλλογή του σπέρματος
                  
                  
                     
                  
                     
                  
                     
                  
                     
                  
                     »
            
         (1)  Το υπόδειγμα πιστοποιητικού που πρέπει να χρησιμοποιείται για τις εισαγωγές από τον Καναδά ορίζεται στην απόφαση 2005/290/ΕΚ της Επιτροπής, της 4ης Απριλίου 2005, για τη θέσπιση απλοποιημένων πιστοποιητικών για την εισαγωγή σπέρματος βοοειδών και νωπού χοίρειου κρέατος από τον Καναδά και για την τροποποίηση της απόφασης 2004/639/ΕΚ (μόνο για το σπέρμα που συλλέγεται στον Καναδά). Η απόφαση αυτή θεσπίστηκε βάσει της συμφωνίας μεταξύ της Ευρωπαϊκής Κοινότητας και της κυβέρνησης του Καναδά περί των υγειονομικών μέτρων προστασίας της δημόσιας υγείας και της υγείας των ζώων που εφαρμόζονται στο εμπόριο ζώντων ζώων και ζωικών προϊόντων, όπως εγκρίθηκαν με την απόφαση 1999/201/ΕΚ του Συμβουλίου.
      
         (2)  Τα υποδείγματα πιστοποιητικών που πρέπει να χρησιμοποιούνται για τις εισαγωγές από την Ελβετία ορίζονται στο παράρτημα Δ της οδηγίας 88/407/ΕΟΚ του Συμβουλίου, με τις προσαρμογές που ορίζονται στο σημείο 4 του κεφαλαίου VII τμήμα B του προσαρτήματος 2 του παραρτήματος 11 της συμφωνίας μεταξύ της Ευρωπαϊκής Κοινότητας και της Ελβετικής Συνομοσπονδίας σχετικά με τις συναλλαγές γεωργικών προϊόντων, όπως εγκρίθηκε με την απόφαση 2002/309/ΕΚ, Ευρατόμ, του Συμβουλίου και της Επιτροπής σχετικά με τη συμφωνία επιστημονικής και τεχνολογικής συνεργασίας, της 4ης Απριλίου 2002, για τη σύναψη επτά συμφωνιών με την Ελβετική Συνομοσπονδία.
      
         (3)  Για τους σκοπούς των εισαγωγών σπέρματος κατοικίδιων βοοειδών στην Ένωση, το καθεστώς όσον αφορά τη φυματίωση των βοοειδών μιας αγέλης βοοειδών που ταξινομείται ως “C2”, στο πλαίσιο της εθνικής στρατηγικής διαχείρισης των επιβλαβών οργανισμών για τη φυματίωση των βοοειδών της Νέας Ζηλανδίας, είναι ισοδύναμο με το καθεστώς της φυματίωσης των βοοειδών μιας αγέλης βοοειδών που αναγνωρίζεται σε ένα κράτος μέλος ότι είναι “επισήμως απαλλαγμένη από τη φυματίωση αγέλη βοοειδών” σύμφωνα με τους όρους που καθορίζονται στο παράρτημα A.I σημεία 1 και 2 της οδηγίας 64/432/ΕΟΚ.»